ABC News: Bush krevde penger for å holde tale for krigsinvalide veteraner
Det melder den amerikanske ABC News. Ekspresidenten ble i tillegg fløyet med privatjet til arrangementet i Houston, ifølge TV-stasjonen. Prislapp: 20.000 dollar.Også kona, tidligere førstedame Laura Bush, holdt tale på et lignende arrangement. Prislapp: 50.000 dollar. Den veldedige organisasjonen «Helping a hero» i Texas forsvarer utgiftene med at ekteparet tidligere har godtatt kutt i honoraret og hjulpet organisasjonen med å samle inn rekordbeløp på arrangementer i 2011 og 2012. De innsamlede pengene skal brukes til å bygge spesialtilpassede hjem til de krigsinvalide veteranene. Les også: Krigsveteran dømt til livstid for drap på «American Sniper»Honorarkravet til ekspresidenten har satt sinnene i kok hos mange av veteranene som ofret sin helse i kriger som ble startet av nettopp George W. Bush. – Jeg synes ikke det er rett at han skal få betalt for å bidra til å samle inn penger til veteraner som ble såret i krig under hans kommando, sier tidligere marinesoldat Eddie Wright til ABC News. Wright mistet begge hendene i et rakettangrep i Falluja i Irak i 2004. – Du sendte meg i krig. Jeg gjorde gladelig det du ba meg om å gjøre, både for deg og fedrelandet, og jeg angrer ikke. Men det er som et slag i ansiktet, sier Wright.En talsmann for George W. Bush bekrefter honoraret, men ønsker ikke å kommentere kritikken mot ekspresidenten. – President Bush har gjort det å hjelpe veteraner til en av sine høyeste prioriteringer etter sin presidentperiode, skriver talsmann Freddy Ford i en e-post til TV-kanalen. At tidligere amerikanske presidenter tjener store penger på å holde foredrag er ikke noen nytt, men talspersoner for både Bill Clinton, Jimmy Carter og Bush´ far, George Herbert Walker Bush, oppgir at de aldri har tatt betalt for å hjelpe denne typen innsamlingsaksjoner.
Tidligere president George W. Bush skal ha krevd 100.000 dollar for å holde tale i forbindelse med en innsamlingsaksjon for hardt skadede Irak- og Afghanistan-veteraner, som han selv sendte ut i krig.